Vaitiekus Puslovskis
Vaitiekus Puslovskis (lenk. Wojciech Pusłowski, blrs. Войцех Пуслоўскі, 1762–1833 m.) – ATR ir carinės Rusijos veikėjas, valdęs daug dvarų dabartinės Lietuvos ir Baltarusijos teritorijose. LDK laikais buvo Vyriausiojo Lietuvos Tribunolo deputatas, pasiuntinys Ketverių metų Seime 1788–1792 metais. Rusijos imperijoje 1797–1816 metais buvo Slonimo pavieto bajorų maršalka. Lietuvoje valdė Tauragnų ir Vyžuonų dvarus.